Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos parlamento ir Tarybos reglamentą, įsteigiantį Energetikos reguliavimo institucijų bendradarbiavimo agentūrą /* KOM/2008/0908 galutinis/2 - COD 2007/0197 */





[pic] | EUROPOS BENDRIJŲ KOMISIJA | Briuselis, 12.1.2009 KOM(2008) 908 galutinis 2007/0197 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos Parlamento ir Tarybos reglamentą, įsteigiantį Energetikos reguliavimo institucijų bendradarbiavimo agentūrą 2007/0197 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos, siekiant priimti Europos Parlamento ir Tarybos reglamentą, įsteigiantį Energetikos reguliavimo institucijų bendradarbiavimo agentūrą 1. PAGRINDINIAI FAKTAI Europos Parlamentui ir Tarybai pasiūlymas pateiktas (dokumentu COM(2007)530 − 2007/0197(COD)) | 2007-09-19 | Europos ekonomikos ir socialinių reikalų komiteto nuomonė pateikta | 2008-04-22 | Regionų komiteto nuomonė pateikta | 2008-04-10 | Europos Parlamento nuomonė (po pirmojo svarstymo) pateikta | 2008-06-18 | Bendroji pozicija vienbalsiai priimta | [2009-01-09] | 2. KOMISIJOS PASIŪLYMO TIKSLAS Šis pasiūlymas – dalis trečiojo ES dujų ir elektros energijos vidaus rinkos teisės aktų paketo (toliau – trečiasis teisės aktų paketas), kurį sudaro dvi direktyvos ir trys reglamentai. Pagrindinis šių teisės aktų tikslas – Europos Sąjungos piliečių ir pramonės labui įdiegti reguliavimo sistemą, kad būtų veiksmingai atverta rinka ir sukurta bendra ES dujų ir elektros energijos rinka. Tai padės išlaikyti kuo mažesnes kainas, patobulinti paslaugų standartus ir padidinti energijos tiekimo saugumą. Tam pasitelkiamos šios pagrindinės priemonės: - veiksmingesnė nepriklausomų nacionalinių reguliavimo institucijų vykdoma reguliavimo priežiūra; - agentūros, kuri užtikrintų veiksmingą nacionalinių reguliavimo institucijų bendradarbiavimą ir priimtų sprendimus visais svarbiais tarpvalstybiniais klausimais, įsteigimas; - privalomas tinklų operatorių bendradarbiavimas, kad būtų suderintos visos su energijos transportavimu Europoje susijusios taisyklės ir koordinuojamas investicijų planavimas; - veiksmingas elektros energijos gamybos ir perdavimo atskyrimas, kad nekiltų jokių interesų konfliktų, būtų skatinamos investicijos į tinklus ir užkirstas kelias bet kokiam diskriminavimui; - didesnis skaidrumas ir geriau veikianti mažmeninė rinka; - didesnis valstybių narių solidarumas ir glaudesnis regioninis bendradarbiavimas, kad būtų užtikrintas saugesnis tiekimas. 3. PASTABOS DĖL BENDROSIOS POZICIJOS 3.1. Bendrosios pastabos Tarybos priimtose bendrosiose pozicijose dėl penkių tekstų, sudarančių trečiąjį teisės aktų paketą, pateikti visi pagrindiniai Komisijos pasiūlymo elementai, reikalingi, kad dujų ir elektros energijos vidaus rinka veiktų tinkamai ir kad apskritai būtų pasiekti pirmiau nustatyti pagrindiniai tikslai. Todėl Komisija gali joms iš esmės pritarti (žr. 3.2 punktą). Per pirmąjį svarstymą svarbiausia buvo susitarti Taryboje. Todėl Europos Parlamento priimti pakeitimai nebuvo oficialiai įtraukti į bendrąją poziciją. Derybos šiais klausimais vyks per antrąjį svarstymą. Vis dėlto į kai kuriuos Europos Parlamento priimtus pakeitimus bendrojoje pozicijoje atsižvelgta (žr. 3.3 punktą). Komisija mano, kad į daugelį neįtrauktų pakeitimų reikėtų atsižvelgti per antrąjį svarstymą (žr. 3.4 punktą). 3.2. Konkrečios pastabos Pagrindiniai skirtumai palyginti su Komisijos pasiūlymu: Į bendrąją poziciją įtrauktos nuostatos, kuriomis siekiama sureguliuoti Agentūros, Europos perdavimo sistemos operatorių tinklo ir Komisijos darbo santykius nustatant ir stebint tinklo kodeksus [1] 1. 6 straipsnio 4 dalies antra pastraipa – Agentūra Komisijai pateikia neprivalomų bendrų rekomendacijų projektą, kuriame nustatomi aiškūs ir objektyvūs tinklo kodeksų rengimo principai. Šiomis gairėmis tik apibrėžiami tinklo kodeksai ir iš Europos perdavimo sistemos operatorių tinklo neatimama teisė savarankiškai rengti šiuos kodeksus. 2. 6 straipsnio 4 dalies trečia ir ketvirta pastraipos – Europos perdavimo sistemos operatorių tinklui Agentūra pateikia pagrįstą nuomonę apie šiuos parengtus tinklo kodeksų projektus. Kai tik Agentūra įsitikina, kad tinklo kodeksas atitinka atitinkamas bendras rekomendacijas, Agentūra pateikia jį Komisijai ir gali rekomenduoti jį priimti. Jeigu Europos perdavimo sistemos operatorių tinklas neparengia tinklo kodekso, Komisija gali paprašyti Agentūros parengti tinklo kodekso projektą. 3. 6 straipsnio 5 ir 6 dalys – Agentūra prižiūri, kaip Europos dujų perdavimo sistemos operatorių tinklas įgyvendina tinklo kodeksus, ir praneša apie tai Komisijai. Pagal Komisijos pasiūlymą Agentūra, remdamasi gairėmis, priimtomis pagal komitologijos procedūrą įsigaliojus trečiajam teisės aktų paketui, galėtų priimti savarankiškus sprendimus t. y. tais klausimais, kurie nebuvo iš pradžių numatyti direktyvose ir (arba) reglamentuose. Tai Agentūros užduotims turėtų suteikti lankstumo atsižvelgiant į tai, kad dujų ir elektros energijos vidaus rinka nuolat vystosi. Bendrojoje pozicijoje išbraukta nuoroda į 7 straipsnio 1 dalyje minėtas gaires ir taip apribojamos Komisijos ir Agentūros galimybės reaguoti į rinkos pokyčius. Taryba iš esmės apribojo 9 straipsnyje nustatytus Agentūros įgaliojimus, kad Agentūra tik kraštutiniu atveju suteiktų išimtis (pvz., leistų netaikyti tarpvalstybinių perdavimo sistemų atskyrimo reikalavimų). Šiuo pakeitimu iš esmės apribojama Agentūros vykdoma teisės aktais nustatyta tarpvalstybinių klausimų priežiūra. Pagal bendrąją poziciją Administracinę valdybą sudarys 6 nariai (5 paskirti Tarybos, o 1 – Komisijos), o ne 12 narių (po 6 skirti Tarybos ir Komisijos), kaip pasiūlė Komisija. Dėl šio pakeitimo būtų nesilaikoma principo, kad abi Bendrijos vykdomosios valdžios šakos Administracinėje valdyboje turi turėti tiek pat atstovų. Atitinkamas Europos Parlamento pateiktas pakeitimas (44 pakeitimas) geriau užtikrina pusiausvyrą. Taryba sustiprino Reguliavimo valdybos įgaliojimus Direktoriaus įgaliojimų sąskaita (15 straipsnio 2 dalis, 14 straipsnio 1 dalis ir 16 straipsnio 3 dalis). Agentūra – nepriklausoma Bendrijos institucija, atstovaujama Direktoriaus. Kad galėtų vadovauti Agentūrai, Direktorius turėtų turėti reikiamus įgaliojimus. Šie įgaliojimai būtų iš esmės apriboti, jeigu Reguliavimo valdybai, atstovaujančiai nacionalines reguliavimo institucijas, būtų suteikti bendrojoje pozicijoje jai numatyti įgaliojimai. 3.3. Bendrosios pozicijos aspektai, atspindintys Europos Parlamento pakeitimus Bendrojoje pozicijoje atsižvelgta ar iš dalies atsižvelgta į šiuos pakeitimus: 19 pakeitimas dėl rekomendacijų teikimo perdavimo sistemos operatoriams, 23 pakeitimas dėl gairių, kuriose nustatomi tinklo taisyklių derinimo principai, rengimo ir dėl rekomendacijos Komisijai, kaip elgtis tuo atveju, jeigu perdavimo sistemos operatoriams nepavyko įgyvendinti tinklo kodekso, 40 pakeitimas dėl rinkos dalyvių, vartotojų ir galutinių vartotojų konsultavimo, 44 pakeitimas dėl Administracinės valdybos narių sumažinimo nuo 12 iki 6, 45 pakeitimas dėl Agentūros direktoriaus ir Reguliavimo valdybos pirmininko dalyvavimo Administracinės valdybos susirinkimuose, 47 ir 48 pakeitimai dėl Administracinės valdybos narių nepriklausomumo, 49 pakeitimas dėl narystės Administracinėje valdyboje ir Reguliavimo valdyboje nesuderinamumo, 51 pakeitimas dėl Reguliavimo valdybos vaidmens skiriant direktorių, 53 pakeitimas dėl Agentūros darbo programos skelbimo, 54 pakeitimas dėl Administracinės valdybos drausminių funkcijų konsultuojantis su Reguliavimo valdyba dėl direktoriaus, 58 pakeitimas dėl Reguliavimo valdybos balsavimo taisyklių, 59 pakeitimas dėl Reguliavimo valdybos darbo tvarkos taisyklių turinio, 64 pakeitimas dėl vertinimo prieš direktoriaus kadencijos galimą pratęsimą ir reikalavimo, kad Administracinė valdyba turi konsultuotis su Reguliavimo valdyba prieš pratęsiant direktoriaus kadenciją, 65 pakeitimas, kuriuo stiprinamas Reguliavimo valdybos vaidmuo, 66 pakeitimas dėl Europos Parlamento teisės paprašyti Agentūros direktoriaus pateikti ataskaitą apie jo pareigų vykdymą ir 68 pakeitimas dėl nuostatos, kad reikia viešai paskelbti kvietimą teikti paraiškas tapti Apeliacinės tarybos nariu. 3.4. Europos Parlamento pakeitimai, kuriems Komisija pritarė, tačiau kurių nepatvirtino Taryba Komisija gali pritarti arba iš dalies pritarti daugumai Parlamento priimtų pakeitimų, kai kuriais atvejais patikslinus jų formuluotę arba juos perrašius. Tai taikoma šiems pagrindiniams klausimams: Parlamentas į Agentūros užduočių sąrašą pasiūlė įtraukti šias užduotis: skatinti energijos rinkų tarpregioninį bendradarbiavimą (19 pakeitimas), koordinuoti ES ir trečiųjų šalių perdavimo sistemų operatorių bendradarbiavimą (24 pakeitimas), teikti nuomonę Komisijai, valstybėms narėms ir atitinkamoms reguliavimo institucijoms, ar reguliavimo institucijos sprendimas atitinka EB energetikos teisės aktus (32 ir 33 pakeitimai) ir stebėti tam tikrus pokyčius dujų ir elektros energijos rinkose (35 ir 41 pakeitimai). Parlamentas taip pat siūlo, kad Agentūra turėtų priimti sprendimą laikinai sustabdyti perdavimo sistemos operatorių, kurie neįgyvendina tinklo kodeksų, veiklą (26 pakeitimas), kad ji turėtų stebėti leidimų naujų tarpvalstybinių infrastruktūrų statybai suteikimo procesą (27 pakeitimas) ir kad ji turėtų apskaičiuoti šių sistemų perdavimo sistemos operatorių pajėgumus (28 pakeitimas). Iš esmės Komisija galėtų pritarti pirmiau minėtų įgaliojimų perdavimui Agentūrai, jei šie įgaliojimai nesuteikia įgaliojimo veikti savo nuožiūra ir jeigu Agentūra konkrečiais atvejais priims savarankiškus sprendimus taikydama Bendrijos standartus ir vykdys šiuos įgaliojimus laikydamasi aiškiai apibrėžtų sąlygų. Komisija pritaria, kad viena iš Administracinės valdybos užduočių – priimti metinę ataskaitą apie dujų ir elektros energijos rinkų pokyčius (43 pakeitimas). 4. IŠVADOS Bendrojoje pozicijoje išliko pagrindiniai Komisijos pasiūlymo aspektai. Esminiais klausimais bendrojoje pozicijoje pasiekta pusiausvyra ir tinkamas kompromisas – tai leis pasiekti, kad dujų ir elektros energijos vidaus rinka veiktų sklandžiai Tačiau Komisijai ir Agentūrai turėtų būti suteiktas didesnis vaidmuo priežiūros srityje, kad būtų užtikrintas suderintas trečiojo teisės aktų paketo taikymas ir garantuotas sklandus vidaus rinkos veikimas. Todėl Komisija remia bendrąją poziciją, tačiau primygtinai rekomenduoja sustiprinti Komisijos ir Agentūros priežiūros funkcijas. Komisija mano, kad daugelį Europos Parlamento per pirmąjį svarstymą priimtų pakeitimų reikėtų įtraukti tik po antrojo svarstymo. [1] Bendra tinklo kodeksų nustatymo sistema nurodyta bendrosios pozicijos dėl Reglamento dėl prieigos prie tarpvalstybinių elektros energijos mainų tinklo sąlygų ir atitinkamos bendrosios pozicijos dėl tarpvalstybinių dujų tinklų 6 straipsniuose.